=== Navnets oprindelse ===
Der er usikkerhed om bynavnets oprindelse. Hadsten nævnes allerede i [[1432]] som '''''Halstiern''''', hvilket nogle sprogforskere tyder til at stamme fra de [[Nordisk (sprog)|gamle nordiske]] ord ''"hals" ''og ''"tjærn/stiern"'', der henholdvis betyder "''indsnævring" ''og "''lille indsø"''.<ref name="BørgeNavn">{{kilde bog  |efternavn=Jensen |fornavn=Børge |titel=Hadsten sogns historie |år=1983 |sider=13 |isbn=87-981556-0-1}}</ref> Andre tyder ordet ''"stiern"'' som ''"pande", ''der henviser til de stejle bakker i landskabet.<ref>{{Kilde bog|titel = Hadsten i 300 år|id = {{fejlagtigt ISBN|87-981556-1-4}} |sider = 9|år = 1994|fornavn = Børge|efternavn = Jensen}}</ref> Der er dog ikke tvivl om, at navnet har sin oprindelse i det karakteristiske landskab der omkranser byen. Men hvad det præcist betyder, må ligge hen i det uvisse.
Historie